Det er i dag få arbeidsplasser og sørvisfunksjoner i Nordlia, og størstedelen av befolkningen arbeider på Gjøvik. I tillegg til skole og kirke har tettstedet imidlertid barnehage og grendehus. Postkontoret og -stedet 2859 Nordre Toten ble lagt ned i 1989, mens butikken (som holdt til i samme hus) opphørte to år seinere. Dette sveitserstilhuset ble brent ned av brannvesenet i 2007, som ledd i en brannøvelse.